钦定古今图书集成/明伦汇编/氏族典/第492卷 > 《凌迪知万姓统谱》 > 盛宪
## 钦定古今图书集成/明伦汇编/氏族典/第492卷 > 《凌迪知万姓统谱》 > 盛宪

按《会稽典录》：“宪字孝章，器量雅伟。举孝廉，补尚书郎，
稍迁吴郡太守，以疾去官。孙策平定吴会，诛其英豪。
宪素有高名，策深忌之。初，宪与少府孔融善，融忧其
不免祸，乃与曹公书，由是征为骑都尉。制命未至，果为权所害。子匡奔魏，位至征东司马。”